The Union Agriculture and Farmers Welfare Minister, Shri Radha Mohan Singh today called on Government of Bihar to bear the 4% interest on loan to farmers so that they can get loans at zero percent interest.
نئی دہلی،24؍اکتوبر،زراعت اور کسانوں کی بہبود کے مرکزی وزیر جناب رادھاموہن سنگھ نے آج بہار کی حکومت پر زور دیا ہے کہ وہ کسانوں کے قرضوں پر چار فیصد سود کا بوجھ خود برداشت کرے تاکہ کسان صفر فیصد سود پر قرضے حاصل کرسکیں۔ فی الحال بہار کے کسانوں کو سات فیصد کی شرح سود پر قرض ملتا ہے جس میں تین فیصد سود کا بوجھ مرکزی حکومت برداشت کرتی ہے۔ مرکزی وزیر نے یہ بات آج مشرقی چمپارن کے موتیہاری میں انڈین نیشنل کوآپریٹیو یونین کی طرف سے منعقد کی گئی بنیادی زرعی کوآپریٹیوسوسائٹیوں کی کوآپریٹیو کانفرنس میں کہی۔ جناب رادھاموہن سنگھ نے مزید کہا کہ اگر ہم ملک کو ترقی کی دوڑ میں آگے لے جانا چاہتے ہیں تو ہمیں کسانوں، زراعت اور گاؤوں کو ترقی دینی ہوگی۔ ہمیں کسانوں کی آمدنی بڑھانی ہوگی اور اس مقصد کیلئے ہم ایک اور انقلاب پیدا کریں گے۔ وزیر موصوف نے کہا کہ بنیادی زرعی کوآپریٹیو سوسائٹیاں (پی اے سی ایس) زراعت اور امدادی باہمی سے متعلق ترقی کی بنیاد ہیں۔ پی اے سی ایس گاؤوں کی سطح پر منظم کی جاتی ہیں، جس کے ارکان کسان ہوتے ہیں۔ فی الحال بہار ریاست میں 8463 پی اے سی ایس کام کررہے ہیں جبکہ 521 ٹریڈ کوآپریٹیو سرگرم ہیں۔ ان کے علاوہ موتیہاری ضلع میں 372 پی اے سی ایس اپنا کام کررہی ہیں۔ جناب سنگھ نے کہا کہ سماج کے کمزور طبقوں، درج فہرست ذاتوں، درج فہرست قبائل، پسماندہ طبقے اور انتہائی پسماندہ طبقوں کی ساجھیداری کو یقینی بنانے کے مقصد سے بنیادی زرعی کوآپریٹیو سوسائٹیوں میں ریزرویشن کی گنجائش بھی ہونی چاہئے۔ پی اے سی ایس کو دیہی معیشت کے ایک ترقیاتی مرکز کی شکل میں فروغ دینے کیلئے ان میں ادارہ جاتی تبدیلی لانا ضروری ہے۔ وزیر موصوف نے کہا کہ کسانوں کو زیادہ امداد دی جانی چاہئے تاکہ تقسیم کے نظام کو مستحکم بنایا جاسکے اور بہار میں پی اے سی ایس کی اقتصادی بنیاد کو پائیدار کیا جاسکے۔ انہوں نے مزید کہا کہ دھان اور گندم کی اضافی خریداری پی اے سی ایس کے ذریعے کی جائے تاکہ کسانوں کو حکومت کے ذریعہ اعلان کردہ کم از کم امدادی قیمت کی بنیاد پر اپنی پیداوار کی مناسب قیمت مل سکے۔ زراعت اور کسانوں کی بہبود کے وزیر جناب رادھاموہن سنگھ نے زور دے کر کہا کہ بہار میں 50 فیصد پی اے سی ایس کے پاس اپنی مصنوعات کو ذخیرہ کرنے کیلئے اپنے گودام نہیں ہیں۔ جناب سنگھ نے کہا کہ جب تک کسانوں کے پاس ذخیرہ کرنے کی سہولیات نہیں ہوں گی کسانوں کو نقصان برداشت کرنا پڑتا رہے گا۔ وزیر موصوف نے مزید کہا کہ گودام کی تعداد اور صلاحیت میں اضافے کیلئے آئی سی ڈی پی، این اے ڈی ایس کے تحت زیادہ سے زیادہ گودام بنانا ناگزیر ہے۔ انہوں نے کہا کہ پی اے سی ایس کو عام تجارت، خاص طور پر سیزن کے بغیر کھاد کو ذخیرہ کرنے کیلئے اضافی رقم فراہم کی جانی چاہئے۔ وزیرموصوف نے کہا کہ بہار میں تمام 8463 پرائمری زرعی کوآپریٹیو سوسائٹیوں کو کمپیوٹر سے منسلک کرنے کی کوشش کی جارہی ہے۔ اس پروگرام پر تقریباً دو ہزار کروڑ روپے کی لاگت آئے گی جس کا 50 فیصد خرچ نبارڈ کے ذریعے مرکزی حکومت برداشت کرے گی، 45 فیصد رقم بہار حکومت کے ذریعہ فراہم کی جائے گی جبکہ پانچ فیصد کی رقم ضلع اسٹیٹ کوآپریٹیو بینکوں کے ذریعہ ادا کی جائے گی۔ زراعت اور کسانوں کی بہبود کے مرکزی وزیر جناب رادھاموہن سنگھ نے کہا کہ 2015-16 کے دوران بہار کی ڈیری کوآپریٹیو سوسائٹیوں کو 149 کروڑ روپے، آئی سی ڈی پی کیلئے 51.05 کروڑ روپے ، کولڈ اسٹوریج کوآپریٹیو کیلئے 12.5 کروڑ روپے، امدادی باہمی سے متعلق مارکیٹنگ کیلئے 28.10 کروڑ روپے فراہم کئے گئے۔ اس طرح کل 240.80 کروڑ روپے فراہم کئے گئے۔ جناب رادھاموہن سنگھ نے کہا کہ پہلی مرتبہ مرکزی حکومت نے عوام سے درخواست کی ہے کہ وہ زراعت کی ترقی کیلئے خود ضابطے اور اسکیمیں تیار کریں۔ اس کے بعد زراعت کی وزارت اور دیگر مرکزی ادارے پورے ملک میں ایک ساتھ ان اسکیموں اور ضابطوں کو نافذ کرے گی۔ U-6380 (Release ID :151916)